b'\n_START_ARTICLE_\nMazda3\n_START_SECTION_\nNavngivning\n_START_PARAGRAPH_\nEfter at Mazda i 2002 med efterf\xc3\xb8lgeren for 626 havde droppet trecifrede modelbetegnelser og i stedet kaldt modellen Mazda6, fik ogs\xc3\xa5 efterf\xc3\xb8lgeren for Mazda 323 den enklere betegnelse Mazda3. Ogs\xc3\xa5 i Japan blev den hidtidige betegnelse Familia og i Amerika navnet Prot\xc3\xa9g\xc3\xa9 afl\xc3\xb8st af Axela.\n_START_SECTION_\nKarrosserivarianter\n_START_PARAGRAPH_\nLigesom forg\xc3\xa6ngeren 323 fandtes Mazda3 som fired\xc3\xb8rs sedan (Mazda3) og femd\xc3\xb8rs hatchback (Mazda3 Sport). De adskiller sig p\xc3\xa5 fronten gennem et \xc3\xa6ndret forl\xc3\xb8b af motorhjelmen samt andre lygter og t\xc3\xa5geforlygter._NEWLINE_I Europa er ca. 80% af de solgte Mazda3\'ere hatchbacks.\n_START_SECTION_\nUdstyr\n_START_PARAGRAPH_\nBegge karrosserivarianter fandtes med basisudstyret Comfort, det komfortable Exclusive-udstyr og Top-udstyr._NEWLINE_I juni 2005 introduceredes specialmodellen Active, som udover Exclusive-udstyret havde metallak, automatisk klimaanl\xc3\xa6g, t\xc3\xa5gelygter, k\xc3\xb8recomputer og 16" aluf\xc3\xa6lge._NEWLINE_I oktober 2007 blev modellernes priser og udstyr let \xc3\xa6ndret. Specialmodellen Active havde nu xenonlygter og s\xc3\xa6devarme, hvorimod metallakken ikke l\xc3\xa6ngere var standardudstyr. Derudover kom specialmodellen Active Plus med alt Active-udstyret samt l\xc3\xa6ders\xc3\xa6der, mobilt navigationssystem og Bose-autoradio med cd-skifter. Den anden specialmodel hed Kintaro og r\xc3\xa5dede over en spoilerpakke med modificeret k\xc3\xb8lergrill og sportsundervogn, 17" aluf\xc3\xa6lge og alupedaler i kabinen. Denne pakke kunne kun kombineres med 2,0-litersmotorerne.\n_START_SECTION_\nFacelift\n_START_PARAGRAPH_\nI juli 2006 introduceredes den faceliftede Mazda3. Optimeret drejningsmomentforl\xc3\xb8b og ny sekstrins manuel gearkasse i 2,0-liters benzinmodellen kendetegnede den faceliftede Mazda3._NEWLINE_Yderligere nyheder var forbedret st\xc3\xb8jd\xc3\xa6mpning og nye hjul. For forbedret komfort introduceredes det n\xc3\xb8glel\xc3\xb8se adgangssystem Login og audioanl\xc3\xa6gget HDD Music Box med 20 GB harddisk. Udenp\xc3\xa5 var den faceliftede model kendetegnet gennem modificerede front- og h\xc3\xa6ksk\xc3\xb8rter, baglygter og aluf\xc3\xa6lge. Yderligere kendetegn var en anden gearknop, selehusker til fors\xc3\xa6depassageren, nyt indtr\xc3\xa6k s\xc3\xa5vel som nye udvendige farver og mulighed for Bose-autoradio, l\xc3\xa6ders\xc3\xa6der og fartpilot._NEWLINE_Alle motorer og de tre udstyrsvarianter samt specialmodellen Active blev i programmet.\n_START_SECTION_\nMazda3 MPS\n_START_PARAGRAPH_\nDe hidtidige motorvarianter blev i december 2006 suppleret af Mazda3 MPS (Mazda Performance Series) med 191 kW (260 hk) og 380 Nm (introduceret p\xc3\xa5 Auto Mobil International 2006). Motoren kom fra Mazda6 MPS, hvilket gav bilen en acceleration fra 0 til 100\xc2\xa0km/t p\xc3\xa5 6,1 sekunder og en elektronisk begr\xc3\xa6nset topfart p\xc3\xa5 250\xc2\xa0km/t. Yderligere kendetegn for Mazda3 MPS var modificerede sk\xc3\xb8rter hele vejen rundt, sp\xc3\xa6rredifferentiale, 18" aluf\xc3\xa6lge og alupedaler. Mazda3 MPS h\xc3\xb8rer s\xc3\xa5m\xc3\xa6nd til verdens st\xc3\xa6rkeste serieproducerede, forhjulstrukne biler.'